ନେଟିଲମାଇସିନ

ନେଟିଲମାଇସିନ (ଇଂରାଜୀ ଭାଷାରେ Netilmicin),    ନେଟ୍ରୋମାଇସିନ୍ ଏହାର ଏକ ବିକ୍ରୟ ନାମ, ହେଉଛି ଏକ ଆଣ୍ଟିବାୟୋଟିକ୍ ଯାହା ଅନ୍ୟାନ୍ୟ ଜୀବାଣୁ ସଂକ୍ରମଣ ମଧ୍ୟରେ  ନେତ୍ରାବରଣ ପ୍ରଦାହ ଏବଂ ମୂତ୍ରନଳୀ ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ ।   ଏହା ଆଖି ବୁନ୍ଦା ଭାବରେ ଦିଆଯାଏ ଏବଂ ଇଞ୍ଜେକସନ ଆକାରରେ ମଧ୍ୟ ଦିଆଯାଏ । 

ପାର୍ଶ୍ୱ ପ୍ରତିକ୍ରିୟାରେ ଆଖି ଲାଲ ଦେଖାଯିବା କିମ୍ବା ଅସ୍ୱାଭାବିକ ଜଣାଯିବା ହୋଇପାରେ । ଅନ୍ୟାନ୍ୟ ଚିନ୍ତାଧାରା ମଧ୍ୟରେ  ଶ୍ରବଣ ସମସ୍ୟା ଏବଂ ବୃକ୍‌କ ସମସ୍ୟା ହୋଇପାରେ ।  ସ୍ତନ୍ୟପାନ କରାଇବା ସମୟରେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ ।  ଏହା ଏକ ଆମିନୋଗ୍ଲାଇକୋସାଇଡ୍ ଯାହା ଜୀବାଣୁଦ୍ୱାରା ପ୍ରୋଟିନ୍ ଉତ୍ପାଦନରେ ହସ୍ତକ୍ଷେପ କରି କାର୍ଯ୍ୟକ୍ଷମ ହୁଏ । 

୧୯୭୩ ମସିହାରେ ନେଟିଲମାଇସିନ ପ୍ୟାଟେଣ୍ଟ ହୋଇଥିଲା ଏବଂ ୧୯୮୧ରେ ଚିକିତ୍ସା ପାଇଁ  ପାଇଁ ଅନୁମୋଦିତ ହୋଇଥିଲା । ୨୦୧୯ରେ ବ୍ରିଟେନରେ ବାହ୍ୟ ଚକ୍ଷୁ ସଂକ୍ରମଣ ପାଇଁ ଏହାକୁ ଅନୁମୋଦନ କରାଯାଇଥିଲା । ଜେଣ୍ଟାମାଇସିନ ପାଇଁ ବିକଳ୍ପ ଭାବେ ବିଶ୍ୱ ସ୍ୱାସ୍ଥ୍ୟ ସଂଗଠନର ଆବଶ୍ୟକୀୟ ଔଷଧ ତାଲିକାରେ ନେଟିଲମାଇସିନ ଆଖି ଡ୍ରପ୍ ଲିପିବଦ୍ଧ ଅଛି । ଯୁକ୍ତରାଜ୍ୟରେ ଏହି ଚିକିତ୍ସାର ଏକ କୋର୍ଷର ମୂଲ୍ୟ ପ୍ରାୟ ୧୦ ପାଉଣ୍ଡ । ସିସସୋମାଇସିନକୁ ପରିବର୍ତ୍ତନ କରି ଏହା ପ୍ରସ୍ତୁତ କରାଯାଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki